Peterd Község Önkormányzata Képviselő- testületének 9/2015.(VI.15.) rendelete a szociális ellátások helyi szabályairól szóló 2/2015.(II. 15. ) önkormányzati rendelet módosításáról

Peterd Község Önkormányzata Képviselő-testülete az Alaptörvény 32. cikk (1) bekezdés a) pontjában foglalt feladatkörében eljárva, a szociális igazgatásról szóló, többször módosított 1993. évi III. tv. (továbbiakban: Szt.) 92.§ (2) bekezdésében valamint 132.§ (4) bekezdésében kapott felhatalmazás alapján a következő rendeletet alkotja:

1.§. A 2/2015.(II.15.) önkormányzati rendelet 10.§ (2), (6) és (8) bekezdése helyébe az alábbi rendelkezés lép:

„

1. Az önkormányzat polgármestere lakhatási támogatást nyújt annak a személynek, akinek
	1. egyedül élő esetén a jövedelme nem haladja meg az öregségi nyugdíj mindenkori legkisebb összegének 200 %-át
	2. családban élő esetén az egy főre jutó jövedelem nem haladja meg az öregségi nyugdíj mindenkori legkisebb összegének 150 %-át

és az Szt. szerinti vagyona nincs.

1. A rendeletben előírt feltételek esetén a lakhatási támogatás a kérelem benyújtását követő hónaptól adott év december 31-ig jár.
2. A lakhatási támogatás kifizetése a támogatás összegének szolgáltatóhoz történő utalással történik. Amennyiben a szolgáltató havi számlájának összege nem éri el a lakhatási támogatás havi összegét, úgy a támogatás kifizetése házipénztár útján történik.

„

2.§ A rendelet a kihirdetést követő napon lép hatályba.

 Koskáné Barka Ibolya Spánné Csalos Beáta

 polgármester jegyző

A rendeletet a képviselő-testület a 2015. június 1-i ülésén fogadta el. Kihirdetésre került 2015. június 15-én.

 Spánné Csalos Beáta

 jegyző